jkorsvik/nowiki_second_scrape_merged huggingface dataset:
Malmfrid Hovsveen Hallum

Malmfrid Hovsveen Hallum (født 2. mars 1979) er en norsk dramatiker som skriver under psevdonymet M H Hallum.  Hallum vant Ibsenprisen 2018 for Solveigs 2. Sang, som var en co-produksjon mellom Teater Innlandet og NRK Radioteatret.Hallum er utdannet ved Rose Bruford College i London og Senter for Ibsen-studier ved Universitetet i Oslo. Hun debuterte som dramatiker med skuespillet Orehei på Norsk dramatikkfestival 2009. Hun medvirket også på Norsk dramatikkfestival 2011 med skuespillet Fugleslottet. Hallum har siden blant annet skrevet for Teater Innlandets teaterforestilling !KYSS og Værhanen for NRK Radioteatret. Urban Legend ble produsert av NRK Radioteatret og Teater Innlandet. A Thing of Beauty (Regi: Øystein Johansen) vant Osloprisen 2013 for beste sceneforestilling. The Dahmer Syndrome (Regi: Øystein Johansen) vant Amsterdam Fringe Silver Award 2014. Hallum var nominert til Plans jentepris 2012. Hun har skrevet artikler, essays og kronikker for Klassekampen, Ny Tid, Dagsavisen, KK, Aftenposten, Morgenbladet og Dagbladet.  
Hallums tekster er utgitt på Transit Forlag i antologiene, MonolUNG, Samtidsdramatikk 2011 og Sa hun. 
Tekstene A Thing of Beauty og The Dahmer Syndrome er utgitt på Spriten forlag. 
Hallum var mottaker av Skien kommunes kunstnerstipend for 2014.


== Priser og stipender ==
Vinner av Ibsenprisen 2018 for Solveigs 2. Sang. Regi: Mathias Calmeyer. NRK Radioteatret/Teater Innlandet.
Nominert til Prix Europa 2017 for Solveigs 2. Sang. Regi: Mathias Calmeyer. NRK Radioteatret/Teater Innlandet.
Vinner av The Amsterdam Fringe Silver Award 2014 for The Dahmer Syndrome med Øystein Johansen.
Nominert til Ibsenprisen 2014 for Rekonstruksjoner.
Mottaker av Skien kommunes kunstnerstipend (2014)
Vinner av Osloprisen for beste sceneforestilling sammen med Øystein Johansen m.fl. (2013)
Nominert til Plans jentepris (2012)
Statens kunstnerstipend (2011)


== Verk ==
Koll.
She Sits. Ibsen International Conference 2017.
Solveigs 2. Sang. Teater Innlandet / NRK Radioteatret. Regi: Mathias Calmeyer (2017)
Blindgjenger. Dramafronten.dk / Det Kngl. Teater. Del av prosjektet, Midsummer Stories. Regi: Madelein Røn Juel (2017)
Someone or Other. Black Box Teater m. fl. Regi: Øystein Johansen (2016)
While Waiting. Regi: Øystein Johansen (2015)
The DAHMER Syndrome, Black Box Teater, Amsterdam fringe/Frascati, regi: Øystein Johansen (2014)
Urban Legend, NRK Radioteatret, Nordic Black Theatre, Teater Innlandet (2014)
A Thing of Beauty, Black Box Teater, Brakke Grond og STUK Leuven (2013)
Rekonstruksjoner. Tussilago Produksjoner, Teater Manu (2013)
Madonna, the unbearable lightness of being, Teater Innlandet (2013)
Værhanen (radiodrama), NRK Radioteatret (2013)
Onryo (monolog), Transit forlag (2012)
in oglinda, antologien Samtidsdramatikk 2011, Transit forlag (2011)
Fugleslottet, Norsk dramatikkfestival (2011)
Fugleslottet, MonolUNG, Transit forlag (2010). red: Silje Vigerust Vinjar
Orehei, Norsk dramatikkfestival (2009)
Værhanen, Litteraturhuset (2009)


== Referanser ==


== Eksterne lenker ==
Vinner Ibsenprisen 2018 - Juryens begrunnelse
Hentesveis

Hentesveis eller hentehår er en frisyre som brukes av delvis skallete menn som lar håret på én side av hodet vokse langt, og grer det over det skallete området, vanligvis issen.
Overdrevne hentesveiser kan bli oppfattet som lett komiske, som litt hjelpeløse forsøk på å prøve å skjule delvis skallethet og dermed framstå som mer ungdommelig eller uforandret enn man er.
Den amerikanske forretningsmannen Donald Trump (født 1946) er blant dem som er særlig kjent for denne frisyren. Hans «doble», blonde hentesveis har blitt latterliggjort  i sladrepressen og i humoristisk sammenhenger, for eksempel i David Lettermans og Jay Lenos satiriske TV-show. Trump har til og med inngått veddemål om frisyren sin. Det er også laget en timeslang TV-dokumentar om hentesveis. En norsk kjendis som fikk kommentarer om hentesveisen sin, var Øystein Hedstrøm som representerte Fremskrittspartiet på Stortinget 1989-2005.
På engelsk kalles hentesveis comb over og på dansk hentehår. På japansk heter hentesveis, i oversettelse, «strekkodefrisyre» (バーコードな髪型 eller バーコード頭).

		


== Se også ==
Tupé


== Referanser ==


== Eksterne lenker ==
(en) Combover – kategori av bilder, video eller lyd på Commons
Ig Nobelprisen

Ig Nobelprisen er en parodi på nobelprisen og utdeles hvert år i oktober – rundt samme tid som de ekte nobelprisene offentliggjøres – for ti vitenskapelige bragder som «først får folk til å le, deretter til å tenke». Prisen blir organisert av det vitenskapelige, humoristiske tidsskriftet Annals of Improbable Research, og utdeles av en gruppe som inkluderer ekte nobelprisvinnere ved en seremoni i Harvard universitetets Sanders teater.
De første Ig Nobelprisene ble utdelt i 1991, da for oppdagelser som «verken kan, eller bør, gjentas». Det deles hvert år ut priser i ti kategorier, både paralleller til de ekte nobelprisene fysikk, kjemi, psykologi/medisin, litteratur og fred, men også folkehelse, ingeniørkunst, biologi og tverrfaglig forskning.
Navnet er et ordspill på det engelske ordet «ignoble» (for uedel), og Alfred Nobels etternavn. Navnet uttales offisielt «ig no-BELL» (IPA:) ɪg nəʊ bɛl.
Prisen omtales noen ganger som en «alternativ nobelpris».


== Norske prisvinnere ==
2014, arktisk forskning
Eigil Reimers og Sindre Eftestøl fra Institutt for biovitenskap (UiO), for å ha studert fluktadferd hos reinsdyr som ser mennesker forkledt som isbjørner.2011, psykologi
Karl Halvor Teigen ved Universitetet i Oslo, for å ha studert hvorfor folk sukker i hverdagen, og hvordan dette er koblet til følelsesmessige signaler og som svar på vanskelige oppgaver.1999, medisin
Dr. Arvid Vatle fra Stord for inngående å ha studert hva slags flasker folk bruker til urinprøver i sin artikkel «Unyttig om urinprøver»1996, biologi
Anders Bærheim og Hogne Sandvik fra universitetet i Bergen for sin rapport om «Effekten av øl, hvitløk og rømme på appetitten til igler»1996, folkehelse
Harald Moi, Oslo, sammen med Ellen Kleist fra Nuuk, Grønland for sin rapport «Spredning av gonoré via en oppblåsbar dukke».1995, folkehelse
Martha Kold Bakkevig fra Sintef Unimed i Trondheim, sammen med Ruth Nielson fra Danmark, for sin inngående undersøkelse om hvordan vått undertøy innvirker på kroppens varmeregulering og komfort


== Noter ==


== Referanser ==


== Eksterne lenker ==
Ig Nobelprisens offisielle side (engelsk)
Mistillitsvotum

Et mistillitsvotum eller mistillitsforslag er en votering i en lovgivende forsamling med parlamentarisme der flertallet kan uttrykke mistillit til den sittende regjeringen eller et medlem av regjeringen, som dermed konstitusjonelt tvinges til å gå av.
Negativ mistillit vil si at regjeringen må avtre uten at de som ytrer mistillit er ansvarlige for å ha klart et nytt alternativ til overtagelse av makten.
Positiv mistillit eller konstruktiv mistillit innebærer at et parlament i et parlamentarisk system ikke kan felle en regjering uten å gjøre klart et nytt alternativ.


== Norge ==

Tre norske regjeringer har gått av som følge av mistillitsvotum: Regjeringen Hornsrud i 1928 (mistillitsforslaget ble fremmet allerede i debatten etter tiltredelsen), Regjeringen Hundseid i 1933 og regjeringen Gerhardsen i 1963 (Kings Bay-saken). I parlamentariske situasjoner med flertallsregjeringer er det vanskelig eller umulig å få flertall for mistillitsvedtak, mens ved mindretallsregjeringer vil stortingsflertallet vegre seg for å fremprovosere en regjeringskrise med påfølgende problemer med å få dannet en ny regjering.


== Danmark ==
I Danmark er et mistillitsvotum, eller en mistillidsdagsorden, et forslag fremmet av medlemmer av Folketinget som ønsker å uttrykke mistillit til Danmarks regjering.
Danmarks grunnlov nevner i § 15 mistillitsvotum, idet det fastslås at «ingen minister kan forblive i sit embede, efter at Folketinget har udtalt sin mistillid til ham». I samme paragrafs annet ledd poengteres det dessuten at et mistillitsvotum mot statsministeren betyr regjeringens fall. Folketingets formann setter avstemningen om et begjært mistillitsvotum til avstemning med det samme i forbindelse med en redegjørelse fra statsministeren. For å kunne vedta et mistillitsforslag må minst halvparten av Folketingets medlemmer være til stede. I forslagets formulering må ordet mistillit dessuten inngå – hvis det er brukt andre formuleringer, er regjeringen eller ministeren ikke tvunget til å avgå.


== Sverige ==
I Sverige fikk en regjering mistillit mot seg første gang 21. juni 2021 da Sveriges riksdag vedtok mistillit til Stefan Löfvens andre regjering. Det var tolvte gang det ble stemt over et mistillitsforslag i Riksdagen.


== Se også ==
Daddelvedtak
Konstruktiv mistillit
Tillitsvotum
Kabinettsspørsmål


== Referanser ==


== Eksterne lenker ==
Stortinget.no Oversikt over alle mistillitsvotum og kabinettsspørsmål i Stortinget 1945 - 2010.
Strupehode

Strupehodet (larynx) er et stemmeorgan som sitter i strupen og har viktige oppgaver også under fordøyelse (svelging av mat og væske) og respirasjon.
Strupehodet har et skjelett som består av brusk og er bekledd av en slimhinne. Under slimhinnen finnes små muskler som beveger stemmebåndene når dyr puster og mennesker snakker. Strupehodet danner forbindelsen mellom øvre og nedre luftveier. Det stenger for de nedre luftveier under svelging av mat og væske.
Årlig får rundt 120 personer i Norge kreft i strupehodet(larynxcancer).
Michael Corleone

Michael Corleone er en fiktiv figur og protagonisten Mario Puzos roman Gudfaren. Figuren dukker også opp i filmserien til Francis Ford Coppola: Gudfaren, Gudfaren 2 og Gufaren 3. Skikkelsen ble spilt av Al Pacino i filmene, og han ble nominert til to Oscar-priser for arbeidet.
Det amerikanske filminstituttet har kåret Michael Corleone til filmhistoriens 11. beste skurkeskikkelse. Replikken «Keep your friends close, but your enemies closer.» («Hold vennene dine nær deg, og uvennene enda nærmere.») ble i 2005 rangert blant de 100 beste replikkene i amerikansk filmhistorie, i kåringen AFI's 100 Years…100 Movie Quotes.
Noen kritikere peker på at Michael Corleone også kan karakteriseres som en tragisk helt etter den greske teatertradisjonen.


== Familiemedlemmer ==


== Referanser ==


== Eksterne lenker ==
Michael Corleone på The Godfather Wiki
Hals

For andre betydninger av hals, se Hals (andre betydninger)

Hals (collum) er en kroppsdel som forbinder overkropp og hode hos mennesker og dyr. Halsen består eksteriært av to halvdeler; framhalsen (cervix) og nakken (nucha). Den kan være kort eller lang, tynn eller tykk, og mer eller mindre bevegelig, avhengig av arten. Innvendig bærer halsvirvlene (cervicalcolumna) den øvre delen av ryggsøylen (thoracalcolumna), kraniet, godt støttet av hals- og nakkemusklene. Halsen og halsvirvlene danner dessuten kanal for blant annet blodkar (arteria basilaris) og halsarterien arteria carotis communis, som fører oksygenrikt blod til hjernen.I overgangen mellom halsen og hodet sitter svelget (del av fordøyelsessystemet) og strupehodet (skille mellom de øvre- og nedre luftveier). Halsen omfatter dessuten deler av spiserøret og deler av luftrøret (del av de nedre luftveier).


== Ulike halser ==
Halsen er ulikt definert blant ulike arter og grupper av arter. Mest ekstrem er den hos sjiraffer og noen fuglearter, som eksempelvis flamingoer, svaner, hegrer, pelikaner, skarver, storker, traner og selvsagt slangehalsfugler med flere. Dette er dyr som kan sies å ha en svært bevegelig hals. Den mest bevegelige formen kalles gjerne slangehals. Hos fisk og sjøpattedyr er halsen eksteriørmessig enten fraværende eller svært lite definert. Disse har enten liten eller nærmest ingen bevegelighet i halsen, noe som betyr at de må snu på hele eller deler av kroppen når de skal vende på hodet. Primater (herunder også mennesket) har en kort, men tydelig definert hals. Sammenlignet med dyr med lang hals er primatenes hals betydelig mindre bevegelig, men allikevel godt bevegelig i forhold til dyr med dårligere definert hals.


== Se også ==
Nakke


== Referanser ==


== Eksterne lenker ==
(en) Necks – kategori av bilder, video eller lyd på Commons
Angels Fall First

Angels Fall First er debutalbumet fra det symfoniske metal-bandet Nightwish. Det ble utgitt i 1997 av Spinefarm Records.


== Sporliste ==
«Elvenpath» – 4:40
«Beauty and the Beast» – 6:24
«The Carpenter» – 5:57
«Astral Romance» – 5:12
«Angels Fall First» – 5:34
«Tutankhamen» – 5:31
«Nymphomaniac Fantasia» – 4:47
«Know Why the Nightingale Sings» – 4:14
«Lappi (Lapland)» – 9:20


== Musikere ==
Tarja Turunen – Vokal
Erno «Emppu» Vuorinen – Gitar, bass
Tuomas Holopainen – Keyboard, vokal
Jukka Nevalainen – Trommer


== Eksterne lenker ==
(en) Angels Fall First på Discogs 
(en) Angels Fall First på Discogs 
(en) Angels Fall First på MusicBrainz 
(en) Angels Fall First på Encyclopaedia Metallum 
(en) Angels Fall First på Spotify 
(en) Angels Fall First på AllMusic
Oceanborn

Oceanborn er det andre albumet fra det finske band Nightwish, utgitt i 1998. Albumet er et av bandets mørkere album, hvor det også blir brukt mannlig vokal.


== Sporliste ==
«Stargazers» – 4:28
«Gethsemane» – 5:22
«Devil & the Deep Dark Ocean» – 4:46
«Sacrament of Wilderness» – 4:12
«Passion and the Opera» – 4:50
«Swanheart» – 4:44
«Moondance» – 3:31
«The Riddler» – 5:16
«The Pharaoh Sails to Orion» – 6:26
«Walking in the Air» – 5:31
«Sleeping Sun» (bonusspor på alle utgavene etter 1999) – 4:05


== Musikere ==
Tarja Turunen – vokal
Erno «Emppu» Vuorinen – gitar
Sami Vänskä – bass og vokal
Tuomas Holopainen – keyboard
Jukka Nevalainen – trommer


== Kilder ==

(en) Oceanborn på Discogs


== Eksterne lenker ==
(en) Oceanborn på Discogs 
(en) Oceanborn på MusicBrainz 
(en) Oceanborn på Encyclopaedia Metallum 
(en) Oceanborn på Spotify 
(en) Oceanborn på AllMusic
Wishmaster

Wishmaster er det tredje albumet av det finske power metal-bandet Nightwish. Albumet ble utgitt av Spinefarm Records 18. juli 2000.


== Sporliste ==
«She Is My Sin»
«The Kinslayer»
«Come Cover Me»
«Wanderlust»
«Two for Tragedy»
«Wishmaster»
«Bare Grace Misery»
«Crownless»
«Deep Silent Complete»
«Dead Boy's Poem»
«FantasMic»
«Sleepwalker» (bonusspor på den begrensede utgaven av CD-en)


== Eksterne lenker ==
(en) Wishmaster på Discogs 
(en) Wishmaster på MusicBrainz 
(en) Wishmaster på Encyclopaedia Metallum 
(en) Wishmaster på Spotify 
(en) Wishmaster på AllMusic
Century Child

Century Child er det fjerde albumet av det finske bandet Nightwish, utgitt av Spinefarm Records i 2002.
Albumet er merkbart annerledes fra Nightwish sine tidligere utgivelser, både musikalsk og tekstmessig. Albumet inneholder orkesterstøtte, en fyldig og glattpolert produksjon, en mye mer strømlinjeformet vokal fra Tarja Turunen og skrikende vokaler fra Marco i sanger som «Slaying the Dreamer», «Dead to the World» og «The Phantom of the Opera». Tekstene understreker en kontinuitet som gir det nærmeste bandet har vært et konseptalbum hittil. Albumet blir betraktet som et av Nightwish sine mørkeste album.


== Sporliste ==
«Bless the Child»
«End of All Hope»
«Dead to the World»
«Ever Dream»
«Slaying the Dreamer»
«Forever Yours»
«Ocean Soul»
«Feel For You»
«The Phantom of the Opera»
«Beauty of the Beast»


== Eksterne lenker ==
(en) Century Child på Discogs 
(en) Century Child på MusicBrainz 
(en) Century Child på Encyclopaedia Metallum
HMS «Pathfinder»

To skip i den britiske marine (Royal Navy) har båret navnet HMS «Pathfinder»:

HMS «Pathfinder» (krysser), sjøsatt i 1904
HMS «Pathfinder» (G10), destroyer, sjøsatt 1941
Ramree

Ramree er en øy utenfor kysten av Burma. Slaget ved Ramree fant sted her i seks uker, januar og februar 1945, under andre verdenskrig. Blant annet ble HMS «Pathfinder» skadet.
Ramree er også ytterste del av et gassledningssystem som er under bygning, som skal føre naturgass til provinsen Yunnan i Folkerepublikken Kina. Byggingen tok til i januar 2008. Fra en dypvannshavn som er under bygging Kyaukphyu i Rakhine-staten og fra Ramree, er det meningen at henholdsvis olje fra Midtøsten og naturgass fra Burmas gassfelter i strandsonen skal føres til Kina. Systemet skal gjøre Kina mindre avhengig av å transport gjennom det utsatte Malakkastredet, og det vil dessuten avkorte transporttiden med to uker. Transportavgiftene for bruken av rørsystemet vil bli en viktig inntektskilde for Burnmas regjering, i tillegg til gassalget i seg selv.


== Referanser ==
Urinveiene

Urinveiene eller urinsystemet er et anatomisk begrep som omfattes nyrer, urinledere, urinblære med urinblæremuskelen og urinlukkemuskelen, urinrøret med urinrørsåpningen. Urinveiene utgjør ekskresjonssystemet hos pattedyr.
Avfallsstoffer fra blodet omdannes i nyrene til urin som kontinuerlig skylles gjennom urinlederne ned til urinblæren. Urinblæren samler og lagrer urin og vil normalt tømme seg (vannlating) ved behov (noe som i stor grad kan kontrolleres). 
Når nyrene har skilt ut avfallsstoffer fra blodet går dette gjennom to rør som kalles urinlederne ned til urinblæren. Der samles urinen opp og oppbevares til personen tisser (vannlater). Vannlatingen kan styres i en viss lengde, men når urinblæren er helt full vil den (normalt) tømme seg selv. 


== Se også ==
Urin
Urinering
Urologi
Urinveisinfeksjon
Fylkesvei 5186

Fylkesveg 5186 går mellom Dolvik og Sørås i Bergen.
Frem til 2019 hadde veien betegnelsen fylkesvei 179 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5186
(no) Statens vegvesen – trafikkmeldinger
Fylkesvei 5182

Fylkesveg 5182 går mellom Flesland og Blomsterdalen i Bergen.
Frem til 2019 hadde veien betegnelsen fylkesvei 177 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5182
(no) Statens vegvesen – trafikkmeldinger
Urinleder

En urinleder er en biologisk kanal som inngår i urinveiene. Den har som primærfunksjon å lede urin fra nyren til urinblæren. Dyr som har to nyrer har også to urinledere, eksempelvis primater. Dyr som har kun ei nyre har som regel også kun en urinleder.


== Se også ==
Urin
Urologi
Urinveisinfeksjon
Inge Heiberg

Inge Valdemar Heiberg  (født 11. oktober 1861, død 1. juli 1920 ) var lege, forsker og medisinaldirektør i Belgisk Kongo. Var i sin tid den nordmann som hadde oppnådd en høyest stilling i utlandet.
Han var bror av Gunnar Heiberg og onkel til Hans Heiberg. Han tok examen artium i 1879 og begynte på medisinstudiet året etter, men var en aktiv deltaker i Kristianiabohemen rundt Hans Jæger, og det tok 13 år før han tok medisinsk embetseksamen. I mange år var han forlovet med Bokken Lasson.
Etter et par vikariater etablerte han seg som praktiserende lege i Ålesund. Den ga han opp etter tre år, etter sigende fordi han syntes det var vanskelig å ta betaling av syke og fattige mennesker.
Etter Kongokonferansen (1884-85) var Kongo blitt anerkjent som selvstendig stat, men var i realiteten kong Leopold II av Belgias private eiendom. Høsten 1897 ble Inge Heiberg ansatt som lege i Fristaten Kongo.
De første årene tilbrakte han i den urolige Lado-enklaven helt inne ved Hvite Nilen. I 1902 og 03 hadde han permisjon og besøkte Norge, Belgia og Frankrike og  høsten 1903 var han fire måneder i Liverpool for å studere tropesykdommer ved School of Tropical medicin før han dro tilbake til Kongo. De to neste år var han den kongolesiske regjerings representant i den engelske vitenskapsmann Dr. Duttons Kongoekspedisjon for å studere sovesyke. Og deretter organiserte han et hospital for sovesyke i Ibembo, Léopoldville (Kinshasa). Hans afrikanske navn var Mongaga Makazzi som betyr Den store lege.
I 1911 ble han utnevnt til Medicin en chef (medisinaldirektør) i Belgisk Kongo, med ansvar for både det militære og sivile helsevesen. Han var ikke udelt glad for utnevnelsen. Den medførte at han måtte flytte til hovedstaden Boma, som etter hans eget utsagn verken var Europa eller Afrika, men en karikatur av dem begge. Seg selv karakteriserte han som en bushens mann. 
I 1903 skjenket han sin første samling til det nybygde etnografisk museum i Kristiania. Siden fulgte flere gaver og når vi regner med gavene også fra hans arvinger blir det over 900 gjenstander. Dermed er han Etnografisk museums største donator. Som takk for gaven ble han Ridder av St. Olavs Orden i 1908. Han ble også tildelt kongostjernen og flere kongolesiske ordener.
Han kom hjem til Norge våren 1920, uten å ha skapt seg noen formue, og døde av hjertelammelse i forbindelse med malaria.
En sovesykeparasitt, Trypanosoma Heibergii, er oppkalt etter ham. Trypanosomen som fikk navn etter Heiberg ble funnet hos flaggermus av Jérôme Rodhain (1876-1956), som skrev navnet feil. Trypanosomens vitenskapelige navn er derfor Trypanosoma heybergi.


== Referanser ==


== Kilder ==
Wæhle, Espen. Mongaga Makazzi, Judchi og andre nordmenn under Kongo-stjernen 1885 -- 1918. I Kjerland, Kirsten Alsaker og Anne K. Bang (red.) Nordmenn i Afrika -- afrikanere i Norge. Bergen 2002:Vigemostad Bjørke, s. 189 - 207
Sampo Koskinen

Sampo Koskinen (født 1. mars 1979) er en finsk fotballspiller, som i 2007 spilte for Sandefjord Fotball. Han ankom til klubben noen måneder før sesongstart 2007, og spilte til sammen åtte kamper i serien. Etter sesongen signerte han for FC Honka.Koskinen er utdannet kroppsøvingslærer. 


== Referanser ==


== Eksterne lenker ==
(en) Sampo Koskinen – UEFA 
(en) Sampo Koskinen – Transfermarkt 
(en) Sampo Koskinen – WorldFootball.net 
(en) Sampo Koskinen – FootballDatabase.eu 
(en) Sampo Koskinen – Soccerway 
(en) Sampo Koskinen – FBref 
ifkdb.se
Fylkesvei 210 (Hordaland)

Fylkesvei 210 i Hordaland (Fv210) gikk mellom Polleide og Møvik i Fjell kommune. Veiens lengde var 9,5 km.
2019 ble veien del av fylkesvei 5242.


== Kommuner og knutepunkter ==

 Fjell


== Referanser ==


== Eksterne lenker ==
Vegvesenets vegkart
A406 (Storbritannia)

A406, eller North Circular Road, er en hovedvei som forbinder østlige og vestlige deler av Stor-London via de nordlige bydelene. Sammen med A205, South Circular Road, utgjør den en ringvei gjennom ytre London. 

North Circular Road utgjør den nordlige delen av ringvei rundt sentrale London. Det har fått langt større investeringer enn dens motpart South Circular Road (A205), og av den grunn har lengre strekninger med særskilt konstruert veibane enn urbane veier.


== Referanser ==


== Litteratur ==
Pope, Ged (2015): Reading London's Suburbs: From Charles Dickens to Zadie Smith. Palgrave Macmillan. ISBN 978-1-137-34246-1.
Scott, Peter (2007): Triumph of the South: A Regional Economic History of Early Twentieth Century Britain. Ashgate Publishing. ISBN 978-1-84014-613-4.


== Eksterne lenker ==
(en) North Circular Road – kategori av bilder, video eller lyd på Commons

A406 og Ringway 2 – North Circular hos CBRD
A406 trafikkoppdateringer hos Londontraffic.org
A205 (Storbritannia)

A205, eller South Circular Road, er en hovedvei som forbinder østlige og vestlige deler av Stor-London via de sørlige bydelene. Sammen med A406, North Circular Road, utgjør den en ringvei gjennom ytre London.
South Circular er 33 km lang. Det meste av veien her en veibane, et spor i begge retninger, bortsett fra en liten seksjon med to spor i nærheten av Woolwich Ferry (fergeforbindelse over elven Themsen i østlige London). Det er hovedveien i hele dens lengde.


== Referanser ==


== Litteratur ==
Hart, Douglas (1976): Strategic Planning in London: The Rise and Fall of the Primary Road Network. Elsevier. ISBN 978-1-483-15548-7.
Weinreb, Ben; Hibbert, Christopher; Keay, Julia; Keay, John (2008): The London Encyclopedia. Pan MacMillan. ISBN 978-1-4050-4924-5.


== Eksterne lenker ==
(en) South Circular Road, London – kategori av bilder, video eller lyd på Commons

A205, SABRE